Tlačová správa: **Voľné rozhlasové frekvencie Rada pridelila šiestim vysielateľom**

*Bratislava, 23. 5. 2018*

Po včerajšom ústnom vypočutí žiadateľov dnes Rada rozhodla o pridelení voľných frekvencií na terestriálne rozhlasové vysielanie. **Najviac frekvencií, dvadsaťdva, získal vysielateľ TAM ART PRODUCTIONS, s.r.o.** Ide o frekvencie, na ktorých spoločnosť aj v súčasnosti vysiela programovú službu **Rádio Jemné**. Keďže je však držiteľom licencie na vysielanie už 16 rokov, zo zákona ju nie je možné viac predĺžiť a o frekvencie sa musela uchádzať opätovne. Spoločnosť TAM ART PRODUCTIONS, s.r.o. bola jediným žiadateľom o ich pridelenie.

**Tri frekvencie získal vysielateľ Rádio LUMEN, spol. s r.o.**, ktorý tak rozšíri pokrytie svojej rovnomennej rozhlasovej stanice v Novom Meste nad Váhom, Medzilaborciach a Stropkove. Prvú frekvenciu si vysielateľ skoordinoval individuálne, dva kmitočty na severovýchode Slovenska sú uvoľnené po spoločnosti RÁDIO KISS, s.r.o., ktorá sa ich vzdala vlani na jeseň.

Ďalšie **dve frekvencie** uvoľnené po Rádiu KISS **Rada pridelila spoločnosti GES Slovakia, s.r.o.**, vďaka čomu **Rádio Anténa Rock**, ktoré prevádzkuje, rozšíri svoje pokrytie v Rožňave a Snine.

O **dve frekvencie**,obe individuálne skoordinované, svoje pokrytie rozšíri aj vysielateľ **C.S.M. Group s.r.o.**, ktorý poskytuje programovú službu **RÁDIO AKTUAL**.

**Po jednej frekvencii získali** spoločnosti **INTERSONIC RÁDIO VIVA, s.r.o. (RADIO VIVA)** a nový vysielateľ **Šírava, s.r.o.**, ktorý na michalovskej frekvencii spustí klasické rozhlasové vysielanie doteraz internetového **Rádia Šírava**.

Nepridelená ostala frekvencia 99,6 MHz Žarnovica, keďže sa o ňu neprihlásil žiaden záujemca. Frekvenciu Rada vlani v máji odňala z dôvodu nevyužívania spoločnosti RADIO ONE, s.r.o. Vzhľadom na technické parametre je vhodná len pre vysielanie Rádia One.

Spoločnosť INICIATÍVA, s.r.o., ktorá sa pôvodne uchádzala o štyri frekvencie, svoju žiadosť o ich pridelenie zobrala späť.

Zoznam všetkých frekvencií a úspešných uchádzačov jarného výberového konania:

|  |  |  |
| --- | --- | --- |
| **Lokalita** | **Frekvencia**  **[MHz]** | **Žiadateľ** |
| Bratislava Devínska | 94,9 | INTERSONIC RADIO VIVA, s.r.o. |
| Michalovce | 89,7 | Šírava, s.r.o. |
| Michalovce | 104,4 | C.S.M. group s.r.o. |
| Rimavská Sobota | 91,1 | C.S.M. group s.r.o. |
| Nové Mesto nad Váhom | 93,7 | Rádio LUMEN, spol. s r.o. |
| Žarnovica | 99,6 | nepridelená |
| Rožňava | 89,0 | GES Slovakia, s.r.o. |
| Snina | 95,9 | GES Slovakia, s.r.o. |
| Medzilaborce | 97,8 | Rádio LUMEN, spol. s r.o. |
| Medzilaborce | 97,8 |
| Stropkov | 97,8 | Rádio LUMEN, spol. s r.o. |
| Banská Bystrica | 87,7 | TAM ART PRODUCTION, s.r.o. |
| Nitra | 87,8 |
| Nové Mesto nad Váhom | 88,0 |
| Košice | 98,6 |
| Tornaľa | 98,5 |
| Brezno | 99,6 |
| Lučenec | 99,6 |
| Rožňava | 99,4 |
| Levice | 104,2 |
| Štúrovo | 104,5 |
| Bratislava | 106,6 |
| Liptovský Mikuláš | 96,3 |
| Námestovo | 89,7 |
| Nová Baňa | 92,5 |
| Poprad | 103,6 |
| Rimavská Sobota | 93,8 |
| Ružomberok | 101,3 |
| Spišská Nová Ves | 98,1 |
| Stará Ľubovňa | 107,7 |
| Trstená | 92,4 |
| Žilina | 106,9 |
| Zlaté Moravce | 91,9 |

Kontakt pre médiá:

Mgr. Lucia Michelčíková, PhD.

hovorkyňa

Rada pre vysielanie a retransmisiu

tel.: +421 2 20 90 65 03

mobil: +421 918 696 286

mail: [lucia.michelcikova@rvr.sk](mailto:lucia.michelcikova@rvr.sk)